Graham Hansen-hat trick for Barcelona
Scoringer fra landslagsspiller Caroline Graham Hansen i det 24., 47. og 48. minutt bidro til at Barcelona knuste tabelltreer Deportivo hele 6 – 1 søndag. Ikke nok med det, hun bidro også med en målgivende pasning. – Jeg har vært i fin flyt med mål i det siste, både på landslag og nå i klubb også. Det er ikke noe som har skjedd på grunn av Barcelona, dette er noe jeg har jobbet med, skriver Graham Hansen i en SMS til VG. – Jeg føler fortsatt at min største styrke er å lage målene (assist), Jeg føler jeg er i en god flyt om dagen og det gir selvtillit, fortsetter meldingen. Jennifer Hermoso, Mariona Caldentley og Aitana Bonmatí scoret sto for de resterende Barcelona-scoringene, mens Terese Abelleira Dueñas pyntet på resultatet to minutter før full tid. – Jeg var heldig som fikk score tre mål i dag, neste kamp er det kanskje noen andre, det viktigste er at vi vinner. Det er det som gjør meg glad, fastslår den norske 24-åringen. les ogsåDermed tok katalanerne tilbake tabelltoppen i kvinnenes Primera División. De er nå et poeng foran Atlético Madrid, og har en helt ellevill målforskjell å vise til. Barcelona har scoret 39 og bare sluppet inn fire. Det gir dem en målforskjell på + 35, mens serietoer Atléti «bare» har +12.Graham Hansen, som forlot Wolfsburg til fordel for Barcelona i sommer, tegnet seg også på scoringslisten i forrige kamp, da Barca knuste Levante og vant 5 – 0. Den Barcelona-baserte sportsavisen SPORT fullroste Graham Hansen-signeringen da den ble klar i mai, og skrev følgende: «Ved å kjøpe Hansen, kjøper Barcelona kvalitet. Under sine fem sesonger i Tyskland, har den norske spilleren utviklet seg til å bli en av de mest dominerende spillerne i Europa ved siden av Pernille Harder og Ewa Papir. Styrkene hennes er hennes teknikk og blikk for spillet. Med sine 27 målgivende denne sesongen, er hun en av de beste assist-produsentene i Europa». les ogsåGraham Hansen har så langt innfridd. På de 12 siste kampene kan Graham Hansen vise til 12 målgivende pasninger og fem scoringer. Det er åpenbart at flere av de norske landslagsjentene har funnet storformen. Det er bare noen dager siden spissen Lise-Marie Utland scoret hele fem mål for Reading.
(Barcelona – Deportivo 6 – 1) Caroline Graham Hansen (24) var i fyr og flamme for Barcelona søndag ettermiddag. Deportivo fikk juling i toppkampen.